Feministinen puolue

Feministinen puolue (lyhenne FP, ) on puoluerekisteristä poistettu suomalainen puolue. Yhdistyksen perustava kokous järjestettiin 15. kesäkuuta 2016,Annette Blencowe: Feministinen puolue pyrkii puoluerekisteriin Yle Uutiset 15.6.2016. Viitattu 3.1.2017. ja kerättyään 5 000 kannattajakorttia se jätti 13. joulukuuta hakemuksen päästäkseen puoluerekisteriin,Jussi Salokorpi: Feministit nousemassa puoluekartalle – Feministipuolue sai kannattajakortit kokoon Yle Uutiset 13.12.2016. Viitattu 3.1.2017. johon se merkittiin 11. tammikuuta 2017. Eduskuntavaalien 2023 jälkeen puolue poistettiin puoluerekisteristä sen jäätyä ilman kansanedustajia kaksissa peräkkäisissä eduskuntavaaleissa. == Politiikka == Feministinen puolue ilmoittaa politiikkansa kolmeksi kärjeksi sukupuolten tasa-arvon, syrjimättömyyden ja inhimillisen turvallisuuden. Puolueen mukaan feministisen politiikan tavoitteena on ”yhteiskunta, jossa kaikilla ihmisillä on mahdollisuus toteuttaa täysi potentiaalinsa yhdenvertaisena muiden kanssa”.FEMINISTINEN PUOLUE Viitattu 3.1.2017. Puolue vaatii työnantajamaksuihin tasa-arvoerää naisvaltaisten alojen palkankorotusten rahoittamiseksi, työpäivän lyhentämistä ja hoivatyötä tehneiden eläkeläisnaisten eläkkeiden korottamista. Lisäksi puolue tavoittelee vanhempainrahojen nykyistä tasaisempaa jakamista miesten ja naisten kesken ja päivähoidon maksuttomuutta.Tulikukka de Fresnes: Feministipuolue haluaa sekä bikinin että burkinin – arvokonservatiiveille se sanoo ei kiitos Yle Uutiset 4.9.2016. Viitattu 3.1.2017. == Organisaatio == Alun perin puolueella oli tarkoitus olla kolme keskenään tasavertaista puheenjohtajaa, mutta Patentti- ja rekisterihallitus ei hyväksynyt kolmen johtajan mallia, vaan puheenjohtajiston muodostavat yksi puheenjohtaja ja kaksi varapuheenjohtajaa. Puolueen puheenjohtaja on Lauri Alhojärvi, ensimmäinen varapuheenjohtaja Kaarin Allenius ja toinen varapuheenjohtaja Henriikka Thompson. Heidän lisäkseen puolueen hallitukseen kuuluu yhdeksän varsinaista jäsentä ja kuusi varajäsentä. Puolueella on neljä piiriä: Helsinki, Uusimaa, Varsinais-Suomi ja Pirkanmaa. === Rahoitus === Feministinen puolue on vastaanottanut puoluerahoitusta yksityisiltä henkilöiltä, säätiöiltä ja yrityksiltä. Kari Mattilan säätiö tuki puoluetta 3 500 eurolla vuonna 2017 ja mainostoimisto Werklig yhteensä 25 000 eurolla vuosina 2016–2017. == Vaalimenestys == Tulokset Tulokset Tulokset Tulokset Eduskuntavaalit Eduskuntavaalit Eduskuntavaalit Eduskuntavaalit Vuosi Edustajat Äänet Äänet 2019 0 6 662 0,22 % 2023 0 1 114 0,04 % Kunnallisvaalit Kunnallisvaalit Kunnallisvaalit Kunnallisvaalit Vuosi Valtuutetut Äänet Äänet 2017 1 6 856 0,27 % 2021 0 4 041 0,17 % Europarlamenttivaalit Europarlamenttivaalit Europarlamenttivaalit Europarlamenttivaalit Vuosi MEPit Äänet Äänet 2019 0 4 442 0,24 % Kuntavaaleissa 2017 Feministinen puolue asetti yhteensä 40 ehdokasta yhdeksällä paikkakunnalla. Puolue sai valtakunnallisesti 6 856 ääntä (0,3 % äänistä) ja yhden valtuustopaikan Helsingissä. Läpi pääsi puolueen puheenjohtaja Katju Aro. Helsingissä puolue sai 4 910 ääntä (1,5 % äänistä). Puolue sai suurimmat ääniosuutensa Helsingin itäisessä kantakaupungissa; Kalliossa, Vallilassa ja Alppilassa.Tilastokeskuksen PX-Web-tietokannat - Kuntavaalit 2017, puolueiden kannatus Eduskuntavaaleissa 2019 Feministinen puolue sai 6 669 ääntä eli valtakunnallisesti 0,2 prosentin osuuden. Suurinta kannatus oli Helsingissä (0,9 %). Äänisaalis ei riittänyt kansanedustajapaikkoihin. Vuoden 2019 eurovaaleissa puolueella oli kolme ehdokasta. Puolue sai 0,2 % annetuista äänistä. Kunnallisvaaleissa 2021 puolue sai 0,2 % annetuista äänistä, eikä kukaan Feministisen puolueen ehdokkaista tullut valituksi minkään kunnan valtuustoon. Puolue päätti olla kokonaan asettamatta ehdokkaita aluevaaleissa 2022. == Puheenjohtajat == * Katju Aro (2016–2021) * Emilia Taskinen (2021–2023) * Lauri Alhojärvi (2023–) == Lähteet == == Aiheesta muualla == * Feministisen puolueen verkkosivut * Feministisen puolueen yleisohjelma (PDF) Luokka:Suomen vasemmistopuolueet Luokka:Suomalaiset feministiset järjestöt